AIŠKINAMASIS RAŠTAS

**Dėl pritarimo Molėtų rajono ugniagesių tarnybos ir Molėtų r. paslaugų centro 2019 m. veiklos ataskaitoms**

1. **Parengto tarybos sprendimo projekto tikslai ir uždaviniai**

 PagalLietuvos Respublikos vietos savivaldos įstatymą savivaldybės tarybai teikiamos Ugniagesių tarnybos ir Molėtų r. paslaugų centro 2019 m. veiklos ataskaitos. Įstaigos savo užsibrėžus tikslus pasiekė, daugumą uždavinių įvykdė, išskyrus tuos, kurie negalėjo būti įvykdyti dėl objektyvių priežasčių (dėl finansavimo trūkumo, teisės aktų kaitos). Svarbesni įstaigų pasiekimai praėjusiais metais:

Ugniagesių tarnyboje buvo atliktas Inturkės ugniagesių komandos gaisrinio automobilio planinis remontas, dvi ugniagesių komandos aprūpintos suspausto oro kvėpavimo aparatais, atliktas Giedraičių ugniagesių komandos patalpų remontas, dalyvauta projektinėje veikloje, vykdytas rajono gyventojų švietimas dalyvaujant šviečiamuosiuose renginiuose rajono mokymo įstaigose.

Molėtų r. paslaugų centras teikė buhalterinės apskaitos paslaugas 21 savivaldybės įstaigai. 2019 metais Centras buhalterinę apskaitą vykdė pagal 132 savivaldybių įstaigų programų sąmatas. Centro vyr. buhalterės rengė įstaigų suvestinius duomenis, informaciją, atliko ekonominius skaičiavimus (lėšų poreikio) ir teikė savivaldybei pagal pareikalavimą. Centras teikė duomenų apsaugos paslaugas 21 savivaldybės įstaigai, užtikrino transporto paslaugas savivaldybės biudžetinėms įstaigoms. Paslaugų teikimui užtikrinti naudojo 5 transporto priemones.

Tikslas – pritarti Ugniagesių tarnybos ir Molėtų r. paslaugų centro veiklos ataskaitoms.

1. **Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 2 dalies 19 punktas, Molėtų rajono savivaldybės tarybos veiklos reglamentas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - aptarti minėtų įstaigų pasiekimai ir tobulintinos veiklos sritys.

Neigiamų pasekmių nenumatoma.

 **4. Priemonės sprendimui įgyvendinti**

Parengti 2020 metų įstaigų veiklos planus numatytų uždavinių įgyvendinimui.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono ugniagesių tarnybos direktorius.

 Molėtų r. paslaugų centro direktorė.